钦定古今图书集成/明伦汇编/氏族典/第172卷 > 《廖用贤尚友录》 > 关敏
## 钦定古今图书集成/明伦汇编/氏族典/第172卷 > 《廖用贤尚友录》 > 关敏

按《广东通志》：“敏，南海黄莲人。至正末，豪民各据其乡，
敏亦筑城聚众为乡土计。洪武改元，征南将军廖永
忠下广州，敏以城降，民皆释兵归田亩，独龙潭负固，
敏为向导，擒苏世禄等百馀人。永忠署敏巡检。已而
世禄党攻敏，杀之，及其妻子二十馀人。永忠愍焉，表
其乡曰忠义。并以事闻。诏赠敦武尉、兵马指挥，令有
司立庙，岁时祀之。”